
Здравейте,


Ако имам застраховка живот и се възползвам от данъчното облекчение (необлагане на месечните вноски по застраховката с данък общ доход), след като взема парите от застраховката трябва ли да плащам данък върху тях?


 

Данъчни облекчение при застраховка живот. Трябва ли при получаване на застраховката парите да се плаща данък върху тях?
=======================================================================================================================

 

Здравейте, Иван, 


с оглед спецификата на този вид доходи е необходимо да се има предвид разпоредбата на чл. 13, ал. 2 ЗДДФЛ, според която не се смята за доход полученото имущество по наследство, завет и дарение. В този смисъл сумите, получени по договори за доброволно осигуряване или за застраховки „Живот“ от наследниците на осигуреното/застрахованото лице, не се смятат за доход и съответно не подлежат на облагане и деклариране по реда на ЗДДФЛ.


По отношение на доходите от доброволно осигуряване и застраховане, които не попадат в разпоредбите на чл. 13 ЗДДФЛ, законът предвижда да бъдат облагани с окончателен данък.  

С окончателен данък се облага брутната сума на облагаемите доходи от допълнително доброволно осигуряване, от доброволно здравно осигуряване и от застраховки “Живот”, придобити на датата на:  

1. обратно получаване на внесените суми за застраховки “Живот”;  

2. обратно получаване на внесените суми за доброволно здравно осигуряване, с изключение на случаите на възстановяване на разходи за здравно обслужване и предоставяне на здравни услуги и стоки на осигуреното лице при настъпване на предвидените в здравноосигурителните договори случаи;  

3. получаване на внесените суми за допълнително доброволно осигуряване преди придобиване право на допълнителна пенсия;  

4. прехвърляне на суми от индивидуална партида по партида на трето лице;  

5. изменение на застрахователния договор, за който е ползвано облекчение по чл. 19, в договор, за който не може да се ползва посоченото облекчение;  

6. усвояване на сумите по застрахователен договор за погасяване на заем, когато застраховка “Живот” се ползва за обезпечение на задължение на физическото лице.


Поздрави,  

адв. Николина Митова  

0898 303092




Дължи се окончателен данък при изчерпателно изброените по-горе хипотези, цитирани в чл. 38 ЗДДФЛ, вкл. при обратно получаване на внесените суми за застраховки “живот”.


Поздрави,  

адв. Николина Митова  

0898 303092


